CELEX: C2005/082/33
Language: et
Date: 2005-04-02 00:00:00
Title: Kohtuasi C-48/05: Eelotsusetaotlus, mille esitas Landgericht Nürnberg-Fürth 28. jaanuari 2005. aasta määrusega kohtuasjas Adam Opel AG versus Autec AG, keda toetas Deutscher Verband der Spielwarenindustrie e.V.

2.4.2005   
            
            
               ET
            
            
               Euroopa Liidu Teataja
            
            
               C 82/15
            
         Eelotsusetaotlus, mille esitas Landgericht Nürnberg-Fürth 28. jaanuari 2005. aasta määrusega kohtuasjas Adam Opel AG versus Autec AG, keda toetas Deutscher Verband der Spielwarenindustrie e.V.
   (Kohtuasi C-48/05)
   (2005/C 82/33)
   Kohtumenetluse keel: saksa
   Euroopa Ühenduste Kohus on saanud Landgericht Nürnberg-Fürth'i 28. jaanuari 2005. aasta määrusega esitatud eelotsusetaotluse kohtuasjas Adam Opel AG v. Autec AG, keda toetas Deutscher Verband der Spielwarenindustrie e.V., mis saabus kohtukantseleisse 8. veebruaril 2005.
   Landgericht Nürnberg-Fürth küsib Euroopa Kohtult järgmised eelotsuse küsimused nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (1) artikli 5 lõike 1 punkti a, artikli 6 lõike 1 punkti b tõlgendamise suhtes:
   
               1.
            
            
               Kas ka “mänguasju” tähistava registreeritud kaubamärgi kasutamine on kasutamine kaubamärgidirektiivi artikli 5 lõike 1 punkti a tähenduses, kui mänguautode tootja valmistab ja toob turule olemasoleva sõiduauto vähendatud mängumudeli, millel on näidise eeskujul kujutatud sõiduauto omaniku poolt registreeritud kaubamärk?
            
         
               2.
            
            
               Juhul, kui vastus esimesele küsimusele on jaatav, siis kas esimeses küsimuses kirjeldatud kaubamärgi kasutus näitab mängumudeli sorti ja kvaliteeti kaubamärgidirektiivi artikli 6 lõike 1 punkti b mõttes?
            
         
               3.
            
            
               Juhul, kui vastus teisele küsimusele on jaatav, siis milliste kriteeriumite järgi saab eelnimetatuga sarnastel juhtudel hinnata, millal on kaubamärgi kasutamine kooskõlas ausa tööstus- või kaubandustavaga?
            
         
               4.
            
            
               Kas see on nii juhul, kui sõiduauto mudeli tootja esitab pakendil ning mudeli kasutamiseks vajalikul lisaosal turul käibel oleva, sõiduauto tootjale kuuluva kaubamärgina äratuntava märgi ning oma ärinime koos ettevõtte asukohaga?
            
         
      (1)  EÜT L 40, 1989, lk 1.